
Text rozhodnutia
Súd: Krajský súd Bratislava Spisová značka: 7Cbs/2/2010 Identifikačné číslo súdneho spisu: 1010899624 Dátum vydania rozhodnutia: 18. 12. 2014 Meno a priezvisko sudcu, VSÚ: JUDr. Jarmila Glončáková ECLI: ECLI:SK:KSBA:2014:1010899624.9 Uznesenie Krajský súd v Bratislave, v právnej veci žalobcu: G. S. Y., T.. XX. XX. XXXX, H. Y. X. XXXX/XX, C., zast. BIZOŇ and PARTNERS, s. r. o., advokátska kancelária, Bratislava proti žalovanému v 1. rade: M. Č., T.. XX. XX. XXXX, H. H. XX, H., žalovanému v 2. rade: H. U., T.. XX. XX. XXXX, H. R. XXX/XX, H., a žalovanému v 3. rade: V.. N. Š., T.. XX. XX. XXXX, H. M. XX, H., zast. JUDr. J. Falisom, advokátom, o návrhu žalovaného v 3. rade na obnovu konania, takto r o z h o d o l : Súd žalovanému v 1. rade oslobodenie od súdnych poplatkov nepriznáva. o d ô v o d n e n i e : Žalovaný v 1. rade v zákonnej lehote podal odvolanie voči uzneseniu zo dňa 24.06.2014, ktorým bol zaviazaný k úhrade súdneho poplatku za odvolanie voči uzneseniu zo dňa 30.04.2014, s návrhom, aby mu súd zaplatenie súdneho poplatku odpustil. K odvolaniu žalovaný v 1. rade priložil čiastočne vyplnené tlačivo pre zdokladovanie pomerov účastníka konania. Podľa ust. § 138 ods. 1 OSP, na návrh môže súd priznať účastníkovi celkom, alebo sčasti oslobodenie od súdnych poplatkov, ak to pomery účastníka odôvodňujú a ak nejde o svojvoľné alebo zrejme bezúspešné uplatnenie alebo bránenie práva. Žalovaný v 1. rade nedoložil rozhodnutie o hmotnej núdzi podľa ust. § 138 ods. 2 písm. b/ OSP. Súd z tlačiva pre zdokladovanie pomerov účastníka konania zistil, že žalovaný v 1. rade nevyplnil úplne, keď nevyplnil bod 1.6 a bod 1.7 dátum narodenia a rodné číslo. Nedoložil doklad preukazujúci, že nie je uchádzač o zamestnanie na úrade práce, sociálnych vecí a rodiny, ani poberateľom dôchodku. Ďalej nevyplnil bod 4.3, týkajúci sa vkladov a úspor ani nasledujúce body 5. a 6. tlačiva. Súd odôvodnenie návrhu žalovaného v 1. rade, týkajúce sa tvrdenia, že si nemohol dovoliť ani právne zastupovanie v tejto veci a ak bude súd trvať na zaplatení súdneho poplatku nebude mať šancu domôcť sa spravodlivého rozsudku z dôvodu nedostatku finančných prostriedkov, o ktoré ho pripravili nesprávnym úradným postupom úradníci tohto štátu, vyhodnotil ako subjektívny názor nepostačujúci na priznanie oslobodenia od platenia súdneho poplatku. V prejednávanej veci súd rozhodol tak, že návrh na obnovu konania žalovaného v 3. rade zamietol. V tejto súvislosti treba poznamenať, že súd nerozhodoval o návrhu žalovaného v 1. rade, ktorý žiada oslobodenie od platenia súdnych poplatkov. Súd z dôvodov žalovaného v 1. rade, ako sú uvedené v návrhu na oslobodenie od zaplatenia súdnych poplatkov, nemal za preukázané, že by boli dané dôvody na priznanie oslobodenia od súdnych poplatkov, a preto žalovanému v 1. rade nepriznal oslobodenie od platenia súdnych poplatkov. Poučenie: Proti tomuto uzneseniu je možné podať odvolanie do 15 dní odo dňa doručenia uznesenia na Krajskom súde v Bratislave. V odvolaní sa má popri všeobecných náležitostiach /§ 42 ods. 3 OSP/ uviesť, v čom sa toto rozhodnutie, alebo postup súdu považuje za nesprávny a čoho sa odvolateľ domáha. Odvolanie je potrebné odôvodniť podľa ust. § 205 ods. 2 OSP.

